Danska klarínettutríóið var stofnað árið 2016 af Tommaso Lonquich klarínettuleikara , Jonathan Slaatto sellóleikara og Martin Qvist Hansen píanóleikara , sem allir eru í fremstu röð kammertónlistarmanna á Norðurlöndunum . Efnisskráin hefst á glænýju verki eftir eitt helsta samtímatónskáld færeyjinga , Sunleif Rasmussen , er nefnist Three Phrygian Gardens , svo leikur tríóið Fantasistykker fyrir klarinett og píanó eftir Niels W. Gade . Þá kemur við sögu þríeykið Robert Schumann , Clara Schumann og Johannes Brahms , með Adagio og Allegro í a moll op . 70 fyrir selló og píanó eftir Robert Schumann , trói í g moll eftir Clöru Schumann og að lokum Tríó op . 114 eftir Brahms . Flutningur þeirra á tríóum Beethovens og Brahms þykir framúrskarandi en til jafns við að sinna klassíkini eru þeir iðnir við að uppgötva tónlist sem hefur fallið í gleymsku og leggja áherslu á að kynna áhorfendum um allan heim verk danskra tónskálda . Þeir hafa m.a. farið í tónleikaferðir til Kanada , Ítalíu , Brasilíu , Bandaríkjanna og Bretlands og voru staðartónlistarmenn á Belfast International Arts Festival BBC árið 2018 . Miðar fást á tix.is og við innganginn . Aðgangseyrir er kr. 3.000 , 2.000 kr. fyrir eldri borgara og öryrkja , ókeypis fyrir nemendur og gesti 20 ára og yngri . Klassík í Vatnsmýrinni er tónleikaröð Félags íslenskra tónlistarmanna – klassískrar deildar FÍH í samvinnu við Norræna húsið og leggur áherslu á norrænt og alþjóðlegt samstarf .